Veidi jõulusem variant Napoleoni koogist. Kreemi retsept on võetud siit, ainult tavapärase taigna asemel kasutasin piparkoogitainast. Kook oli väga-väga maitsev. Suus-sulav kreem kihiti piparkoogiplaatidega moodustasid võrratu koogi. Seda imemaitsvat keedukreemi oleks võinud isegi rohkem olla :)        KEEDUKREEM:    KAUNISTAMISEKS:      Rulli jahusel laual piparkoogitainast neli 19x21 cm suurust  plaati. Küpseta piparkoogiplaate ahjus 200 kraadi juures umbes 10-12 minutit. Lase jahtuda.  Keedukreemi valmistamiseks sega piim suhkrutega ning kuumuta pliidil keemiseni. Jahuta. Hõõru jahu korralikult munadega läbi (võid kasutada ka mikserit) ning lisa pidevalt segades jahtunud piimale (jälgi, et ei tekiks klimpe). Seejärel kuumuta kreemi nõrgal tulel segades , kuni see pakseneb (keeta ei tohi). Võta tulelt. Lisa või ja jahuta.  Lao piparkoogipõhjad vaheldumisi kreemiga (pealmiseks kihiks jäägu  kreem), osa kreemist määri ka koogi külgedele. Puista peale piparkoogipuru.  Lase koogil enne serveerimist üleöö külmkapis seista.